
Eelnõu


NARVA LINNAVOLIKOGU
O T S U S


Narva									____.___. 2023 nr ____


SA Kreenholmi Kultuurikvartal asutamine

1. ASJAOLUD JA MENETLUSE KÄIK

14.01.2022 sõlmisid Kultuuriministeerium, Narva linn ja OÜ Narva Gate ühiste kavatsuste kokkuleppe, milles lepiti kokku, et Kultuuriministeerium taotleb Vabariigi Valitsuselt ja Narva linn volikogult loa asutada Sihtasutus Kreenholmi Kultuurikvartal eesmärgiga arendada OÜ Narva Gate ideekavandit Narva Kreenholmi kultuurikvartal „Manufaktuur“, mis on Riigikogu 13.09.2021 otsuse kohaselt (eelnõu 387 OE) üks neljast Eesti Kultuurkapitali seaduse § 11 lg 2 p 4 alusel toetatavast riiklikult tähtsast kultuuriobjektist.


SA Kreenholmi Kultuurikeskuse eesmärgiks on  silmapaistva tööstusarhitektuuri näite, Kreenholmi vana ketrusvabriku hoone, rekonstrueerimine mitmekülgseks loomemajanduskeskuseseks, kasutades selleks kultuurkapitali ning erakapitali vahendeid.

Selle tulemusel:
· Vana ketrusvabriku renoveerimistööd on lõpetatud ja käivitatud majandustegevus.
· Kultuurikvartali mitmekülgne programm on suunatud kohalikule kogukonnale ja linna külalistele
· Rajatud konverentsikeskus, võimaldab rahvusvaheliste konverentside korraldamist Narvas kõrgel tehnilisel tasemel, sh on loodud võimalused hübriidkonverentside korraldamiseks, koostöös erekapitaliga on tagatud majutus- ja toitlustusteenuste olemasolu. Oluliselt tõuseb konverentsiturismi osakaal Narvas
· Rajatud kunstikeskus tagab Narva kunstihariduse ja -elu jätkusuutlikuse ja efektiivse majandamise, loodud näitusepinnad võimaldavad tutvustada nii kohalikke autoreid kui tuua Ida-Virumaale  erinevaid rahvusvahelisi näitusi ja projekte
· Muuseumikeskuses on avatud ekspositsioonid , mis tutvustavad Kreenholmi, aga ka laiemalt Narva tööstusajalugu. Ekspositsioonid suurendavad Narva atraktiivsust turismi sihtpaigana.
· On loodud kogukonna- ja loovmajanduskeskus , kus  koostöös Ida-Viru loomeklastritega arendatakse välja keskkond loomemajanduse ettevõtjatele, pakutakse ühisvõimalusi toodete arendamiseks, turustamiseks ja müügiks. Koostöös sihtasutusega on l oodud müügiplatvormid sh e-pood Ida-Viru väiketootjate paremaks tutvustamiseks ja turundamiseks.
2. ÕIGUSLIKUD ALUSED

2.1. KOKS § 35 lõige 4 sätestab, et kui sihtasutusel on mitu asutajat, otsustab osalemise ja selle lõpetamise linnavolikogu. Muus osas teostab asutajaõigusi linnavalitsuse poolt nimetatud isik.

2.2. KOKS  lg 1 punkti 8 alusel on volikogu ainupädevuses muude tulevikus raha väljamaksmist nõudvate pikaajaliste kohustuste võtmine.

3. OTSUS

3.1.  Osaleda sihtasutuses Kreenholmi Kultuurikvartal (asutamisel).

3.2.  Kiita heaks sihtasutuse asutamislepingu ja põhikirja projektid.

3.3. Vastavalt asutamislepingule sõlmib Narva Linnavalitsus kultuurikvartalis pikaajalise rendilepingu ruumide kasutamiseks linna halduses olevate haridus- ja huvitegevusorganisatsioonide tegevuseks, täpsustatud maht ja tingimused lepitakse kokku ühe kuu jooksul asutamislepingu sõlmimisest ning selle minimaalne maht on 1000 m². Narva Gate OÜ ja Narva linn teevad koostööd tagamaks ohutu ja korrastatud ligipääsu kultuurikvartalile (piirnevad pargialad ja ühendussild saarega).

4. RAKENDUSSÄTTED

4.1.  Otsus jõustub seadusega sätestatud korras.

4.2.  Käesolevat otsust võib vaidlustada Tartu Halduskohtu Jõhvi kohtumajas 30 päeva jooksul otsuse teatavakstegemisest.




Tatjana Stolfat

Linnavolikogu esimees
